rlitschk/wikidir huggingface dataset:
Landwirt oder Puur (vo mhd. gebûre „Mitbewohner, Nochbr, Dorfgnosse“) isch en Pruef i de Landwirtschaft. En Puur produziert tiereschi oder pflanzlechi Produkt, wo maischtens als Nahrigsmittel gnutzt wärded. Er bewirtschafted landwirtschaftlechi Nutzflächene im Freie oder i Triibhüüser. Landwirt isch e moderni Bezaichnig für de Bruef vom Puur. S Wort werd bilded us Land, im Sinn vo „Landwirtschaft“ oder „Bode“ und Wirt im Sinn vo „Wirtschaftler“, „Huuswirt“ oder „Ökonom“. I de Dütschschwiz cha me e drüüjöhregi Lehr zum Landwirt mache oder es git en bruefsbeglaitende Lehrgang zur Püüri, wo zwo Johr duured. Commons: Puure / Landwirt – Sammlig vo Multimediadateie schweizerbauer.ch d Website vo de Zitschrift Schweizer Bauer Schweizer Bauern uf schweizerbauern.ch Puuremoolerai Puurechrieg Landwirtschaftliches Zentrum SG uf sg.ch (früener landwirtschaft.sg.ch) mit Imfos zu de Prüef Landwirt und Püüri Landwirt/-in EFZ uf bzbuchs.ch
De Chlätterclub Üetliberg KCÜ isch e Verain vo Bergstiiger us de Regio vo Zöri. Er isch im November 1978 ggründet wore. De Chlätterclub Üetliberg isch vo junge Sportchlätterer is Lebe ggrueffe wore, wo i de Nagelfluefelse vom Üetliberg träniert hend. Zo de Gründer hend under anderem de Martin Scheel, de Gabriel Hueber, de Thomas Müller und de Roland Heer ghöört. Di anzig Bidingig ufgnoo z were isch gsii, as de Aawärter het müesse uf de 35 Meeter hööch Üetlibergturm chlättere, und da ooni Saili. Und dobe het er no de Schlussöberhang vo de Platform müese öberwinde. De KCÜ isch im Umfeld vo de Zörcher Jugedbiwegig ane 1980 entstande. D Gründer vo dem Chlätterclub sind denn au Mitglider vo de anarcho-dadaistische Verainigung gsii. Mit de Zitt het sich de KCÜ uufglööst. Roland Heer: Das Klettern in Zeiten der Unruhe. NZZ 10.Oktober 2002. «Dem Fels eine Chance lassen» Artikel i de NZZ vom 24. Juni 2011
47.6578888888898.8588055555556Koordinate: 47° 39′ 28″ N, 8° 51′ 32″ O; CH1903: 706684 / 279548 f1 D Rhybrugg Stei am Rhy isch è Strõssèbrugg, wo i dè Schwiz z Stei am Rhy dè Hochrhy bi Stròmkilometer 25,45 übberschpannt. D Brugg übberführt èn zweischtreifigi Gmeindsstrõss sowiè beidsitig Trottoir. E Rhybrugg bi Stei am Rhy, wo d Römer baut hai, isch uffgrund vo dè dendrochronologischè Untersuèchigè a Holzpfôôl für d Johr 81/82 belait. S Bauwärch bi Eschenz hèt übber diè öschtlich Spitzè vo dè Inslè Wärd s südlichi mit èm nördlichè Rhyufer vobundè. A dèrrè Stell isch dè Rhy zwar breiter, hèt abaer wènniger Ströömig, wa bsunders für è Schiffsbrugg besser isch. S Bauwärch hèt zwǜschè Eschenz un dè Inslè Wärd uss èrè 217 Meter langè Pfaaljochbrugg bschtandè, wo e Jochabschtand vo 15 Meter un è Breiti vo 6,4 Meter gha hèt. Unter jeddem Joch sin zee Holzpfôôl mit 30 bis 45 Zentimeter Durchmesser i d Flusssollè grammt worrè. Diè aaschlièssendi, nördlichi Brugg zwǜschè dè Inslè Wärd un Arach hèt è Längi vo 220 Meter uffgwisè. Well i eim Abschnitt mit èrè Längi vo 74 Meter kein Pfòòlrèscht gfundè worrè isch, wörd aagnõ, dass dört è Schiffsbrugg gsi isch. Èndi vom 3. Johrhundert isch
Epilepsii (vo altgriech. ἐπίληψις epílēpsis „Aagriff, Überfall“ über latiinisch epilepsia, sit em 16. Joorhundert cha dr Begriff noochgwiise wärde), uf Dütsch Fallsucht, uf Alemannisch s fallet Wee oder s böös Wee, bezäichnet e Chrankhetsbild mit mindestens äim spontane Chrampfaafall, wo nit dur en Ursach usglööst worden isch, wo mä vorhär het chönne bemerke wie zum Bischbil en akuti Entzündig, e Stromschlag oder e Vergifdig. Uf dr nöirologische Ebeni isch son e epileptische Chrampfaafall e Folg vo aafallsartige (paroxysmale) synchrone Entladige vo Nöironegrubbe im Hirni, wo zu plötzlige, unwillkürlige stereotüpe Stöörige vom Verhalte oder Befinde füere. Zur Diagnose wird d Chrankegschicht ermiddlet und e Hirnstromkurve (Elektroenzefalografii) gmacht. Au Modalitääte wie Magnetoenzephalografii (MEG), Computertomografii (CCT), Magnetresonanztomografii (MRT oder MRI) und anderi ghöre zur Rutinediagnostik. D Behandlig bestoot zerst emol in Medikamänt, wo Chrämpf underdrucke (Antikonvulsiva). In therapiiresistänte Fäll chömme auch ander Methode bis zur Epilepsiichirurgii zum Iisatz. En Epilepsii het für en Epileptiker alli mööglige Iiflüss uf s Alldagslääbe, wo in dr Behandlig au müesse berücksichtigt wärde. Öbbe 10 % vo alle Mensche häi e gröösseri Schanse, en Aafall überzchoo. Mä schetzt, ass 4–5 % vo alle Mensche wenigstens äinisch im Lääbe en epileptische Aafall wäge bsundrige Umständ öberchömme, wo sich nume
D Määrtgass isch e Strooss in dr Baasler Altstadt, wo erst im 19. Joorhundert entstande isch. Si verbindet dr Määrtblatz mit dr Schiffländi. In dr zwäite Helfti vom 19. Joorhundert het Baasel stark afo waggse, dr Verkeer isch schwerer worde und die middelalterlige Gasse vo dr Altstadt si überlastet gsi. 1890 isch mit dr Korrekzion und Überbauig vom Birsig die ooberi Määrtgass zwüschen em Määrtblatz und em Fischmäärt entstande. 1897 het dr Root denn beschlosse, d Schwanegass und d Kronegass zämmezlege und drus die underi Määrtgass z mache, won eso dr Fischmärt mit dr Schiffländi verbunde het. Äini vo de Seenswürdikäite in dr Gass isch s Wohnhuus vom Urs Graf, eme Goldschmiid, Mooler und Kriegsknächt, wo 1520 s Huus am Birsig an dr hütige Määrtgass 16 kauft het mit em Gäld, won er sich as Räislöifer bim Blündere zämmegstoole het. D Stadtaasicht vom Matthäus Merian em Eltere vo 1642. Alter Fischmarkt (Memento vom 8. März 2016 im Internet Archive) uf basler-bauten.ch, abgrüeft am 17. Juli 2015 47.5588387.58717Koordinate: 47° 33′ 31,8″ N, 7° 35′ 13,8″ O; CH1903: 611180 / 267580
Dr Urs Graf dr Elter (* um 1485 z Soledurn; † vor em 13. Oktober 1528) isch e Glaasmooler, Kupferstächer, Zäichner für Holzschnitt und Goldschmiid gsi. Dr Graf het as Handwärker z Baasel und z Soledurn gschafft und het au as Räislöifer en abentüürligs und wilds Lääbe gfüert. So isch er 1510 z Italie gsi, 1513 het er bim Fäldzug uf Dijon mitgmacht, 1515 isch er bi Marignano drbii gsi und 1521 z Mailand. Noch ere Goldschmiidleer woorschinlig bi sim Vater isch dr Graf as Gsell uf Wanderschaft gange und het z Stroosburg und z Züüri gschafft. Vo 1509 aa het er z Baasel gläbt und für d Verleger Adam Petri, Johannes Froben und Johannes Amerbach gschafft und 1511 für e Glaasmoolermäister Hans Heinrich Wolleb. Im Joor 1512 het er d Baasler Bürgerschaft kauft, und isch e Zumftbrueder bi de Goldschmid worde. Er het scho bald Schwiirigkäite mit dr Obrigkäit bechoo, wil er si Frau gschlaage und Huere bsuecht het. Er isch schliesslig in Verdacht cho, ass er brobiert häig, öbber umzbringe. 1518 isch er denn us dr Stadt gflüchdet und isch im gliiche Joor au z Soledurn Bürger worde. Drotz sinere Gwaltdäätikäit isch er z Baasel beliebt gsi und
Dr Urs Graf dr Jünger (* 1512 z Baasel; † vor em 8. Februar 1559 in dr Romagna) isch e Schwizer Goldschmiid und Räislöifer gsi. Dr Urs Graf isch 1512 z Baasel as Soon vom Urs Graf em Eltere uf d Wölt khoo. Er het bi sim Vater s Goldschmiidhandwärk gleert und het z Baasel as Goldschmiid afo schaffe. 1530 het si Stiefvater Thoman Wels sich für iin iigsetzt und vom Root vo dr Stadt Soledurn verlangt, ass er s Vermööge vom Graf sine Eltere wurd uusegee und d Goldschmiidwärkzüüg vom Grossvater Hug Graf, wo z Soledurn Goldschmiid gsi isch. Im Graf si Lääbenswandel isch wie dä vo sim Vater liederlig gsi und dorum het dr Graf si Lääbe lang e Vormund ghaa. Vo 1544 aa isch dr Goldschmiid Johann Rudolf Faesch si Vogt gsi. 1553 isch dr Urs Graf Bürger vo Soledurn worde. Säggs Joor spööter isch er in dr Romagna as Räislöifer gstorbe. Martin Rohde: Graf, Urs (der Jüngere). In: Historisches Lexikon vo dr Schwiiz. Normdate: GND: 136063608 | VIAF: 285544258
47.5549227.589545Koordinate: 47° 33′ 17,7″ N, 7° 35′ 22,4″ O; CH1903: 611360 / 267145 Dr Samson und Delila-Brunne isch e Baasler Stadtbrunne am Egge Barfüesserblatz/Stritgass. Dr Brunne stoot sit 1915 under Dänggmolschutz und zelt as e Baasler Kulturguet, wo für d Region vo Bedütig isch. Dr Brunnedroog us Stäi isch achteggig (äigetlig viereggig mit abgschreegte Egge) und an dr Site stoot e chliiners Dröögli. Dr Brunnestock het e kwadratische Kwerschnitt (au mit abgschreegte Egge), isch verziert und oobedruf stoot d Skulptur vom Samson und dr Delila, wo d Delila im Samson mit ere Scheeri d Hoor abschniidet. Die bäide si noch dr Gschicht in dr Biible Liebhaber gsi. Dr israelitisch Richder Samson het dr Filistere Delila, wo zum Volk vo sine Find ghöört het, aber zerst nid welle verzelle, wiso er so stark isch, bis er s ere doch verroote het. D Delila het em druf, won er gschloofe het, sini Hoor abgschnitte, und er het si übermenschligi Chraft verloore. D Delila het denn de Filister grüeft und die häi em d Auge usgstoche und en in dr Tämpel vo iirem Gott Dagon brocht. Dört het dr Samson si Chraft zruggüberchoo und dr Tämpel zum Iisturz brocht und e Hufe Filister
47.668259.1740833333333Koordinate: 47° 40′ 6″ N, 9° 10′ 27″ O f1 D Faarradbrugg übberschpannt z Konschtanz dè Seerhy. D Brugg diènt im innerschtädtischè Radfaarer- un Fuèßgängervokeer. Si isch uff dè linkè Sitè vom Rhy a diè Faarradschtrõß Schottèschtrõß sowiè beidsitig a meereri uusgschilderti Radwäg aabundè. Ußerdèmm vobindet si d Fachhochschuèl Konschtanz (FH Konschtanz) im Südè mit èm Konschtanzer Stadtdeil Petershuusè. Dè dritti Rhyübbergang z Konschtanz (nõch un zwǚschè dè Aaltè Rhybrugg un dè Schänzlebrugg) isch für d Entlaschtung vo dè Aaltè Rhybrugg 400 m witer öschtlich dè Rhy durab errichtet worrè. Im Septembèr 1989 hèt dè Gmeindrõt dè Bau vo dèrrè Brugg beschlossè, im Februar 1990 hèt dè Bau aagfangè un am 29. Juni 1991 isch d Brugg ygweiht worrè. I dè Bruggèmitti isch für d Radfaarer è 4,0 m breiti Faarbaan aagordnet, beidsitig ußerdèmm 2,0 m breiti Trottoir. S Bauwärch isch auch für d Befaarbarkeit durch Krankèwägè un bis zu 12 t schwèrè Füèrweerfaarzüüg uusglait worrè. S hèt i dè Vertikalebèni è bogeni Gradièntè mit èm Höhèunterschyd vo öppè 4 m zwǜschè dè Widderlager un Bruggèmitti. Uff d Bruggègschtaltig isch bsunderes Augèmerk glait worrè, vo allem bi dè Gländer un dè Belüchtung, abaer au bi dè Schlankheit vom Bruggèübberbau. D
Dubai (arabisch دبي‎ Dubayy), mänggisch au Dubai-Stadt oder Dubai City, isch vor Abu Dhabi die grössti Stadt in de Veräinigte Arabische Emirat (VAE) am Persische Golf und d Hauptstadt vom Emirat Dubai. In dr Stadt Dubai lääbe öbbe 85 % vo de Iiwooner vom Emirat (2'213'845 Iiwooner im Joor 2013). Fast ds ganze wirtschaftlige, soziale, kulturelle und politische Lääbe vom Emirat spiilt sich in dere Stadt ab. Dubai-Stadt lit am Nordrand vom Emirat Dubai rund um e Dubai Creek, e Bucht vom Persische Golf, wo 100 bis 1300 Meter bräit und öbbe 14 Kilometer lang isch. Früener si dört d Stedt Daira uf dr Nord- und Bur Dubai uf dr Südsite gsi. Brugge git s nume e chlii usserhalb vom Ortskärn; für Fuessgänger hets chliini Personefäärine (Abras) zum uf die anderi Site vo dr Bucht z choo. Gérard Al-Fil: Leben und Arbeiten in Dubai, GD-Verlag 2009, ISBN 978-3-941045-09-5. Elisabeth Blum, Peter Neitzke (Hrsg.): Dubai. Stadt aus dem Nichts. Baasel/Boston/Berlin 2009, ISBN 978-3-7643-9952-8. Bettina Müller: Glitzermetropole Dubai. Diversifizierung und Imagegestaltung einer auf Erdöleinnahmen aufgebauten Wirtschaft. Tectum-Verlag, Marburg 2010, ISBN 978-3-8288-2375-4. Michael Schindhelm: Dubaispeed. Eine Erfahrung. Münche 2009. 256 S. ISBN 978-3-423-24768-9. Heiko Schmid: Economy of Fascination: Dubai and Las Vegas as
Chronisch obstruktivi Lungechranket (änglisch chronic obstructive pulmonary disease, Abkürzung: COPD, seltener auch chronic obstructive lung disease, COLD, chronic obstructive airway disease, COAD) isch e Sammelbegriff für e Grubbe vo Chrankäite vo dr Lunge, wo d Kennzäiche für sä Hueste, vil Sputum und Ootemnot wenn dr Körper belastet wird, si. Vor allem ghööre dr chronisch-obstruktivi Bronchitis und s Lungeemfüseem drzue. Bäidi Chrankhetsbilder si vor allem drdur kennzäichnet, ass vor allem s Usschnuufe (Exspiration) schweer goot. In dr Umgangssprooch säit mä dr COPD „Raucherlunge“ und em Hauptsümptoom „Raucherhueste“. Mä schetzt, ass in Dütschland drei bis fünf Millione, in de USA öbbe 16 Millione und uf dr ganze Wält öbbe 600 Millione Lüt e COPD häi. Mä muess also vom ene globale Fenomeen reede. In de USA isch d COPD die vierthüfigsti Doodesursach: Ma cha von ere Volkschranket schwätze. Vo de zää hüfigste döödlige Chrankhäite isch si die äinzigi, wo d Hüfigkäit von ere zuenimmt. Sit 2001 brobiert d Iniziative GOLD vo dr Wältgsundhäitsorganisazion (WHO) und de National Institutes of Health (NIH), d Diagnose und Behandlig vo dr COPD uf dr ganze Wält z verbessere und d Bevölkerig ufzklääre. E Studie, wo im Januar 2007 z Salzburg veröffentligt worde isch, säit us, ass
D Elifante (Elephantidae) (altgr. ἐλέφαντ- eléphant-, Stamm vo ἐλέφᾱς eléphās ‚Elifant‘) bilde e Familie vo de Rüsseldier, wo alli Verdräter vo de Rüsseldier umfasst, wo hüt no lääbe. D Familie vo de Elefante stammt vo de Mammutidae ab, wo au s Mastodon und anderi usgstorbnigi Arte drzue ghöört häi. D Klassifikazion vo de Rüsseldier isch aber nonig festgläit. Elephantidae Elephantini Elephantina Mammuthus † Mammut Elephas (Asiatic) E. maximus Asiatische Elifant E. m. maximus Sri Lanka Elifant E. m. borneensis Borneo Elifant E. m. indicus Indische Elifant E. m. sumatranus Sumatra Elifant Palaeoloxodontina † Palaeoloxodon' Loxodontini Loxodonta Afrikanische Elifant L. africana Afrikanische Buschelifant L. cyclotis Afrikanische Waldelifant Mä dänggt hüte, ass d Elephantidae und anderi Rüsseldier e gmäinsame Stamm mit Sirenia (Seechüe) und Hyracoidea (Schliefer) häi. Die zelt mä zämme mit de Wasserdier vo de Demostylia zum Taxon Paenungulata. D Schliefer si vor langer Zit seer grooss worde, und mä nimmt aa, ass alli drei modärne Familie vom ene amfibische Schliefer abstamme. Es git e Hüpothese, ass die Dier die mäisti Zit under Wasser gläbt und iiri Rüssel wie Schnorchel zum Schnuufe brucht häige. Modärni Elifante chönne das immer no und mä wäiss, ass si eso bis zu säggs Stunde lang
E magnetischs Fäld isch dr magnetisch Effekt vo elektrische Strööm und magnetische Material. S magnetische Fäld isch e Wektorfäld und het an jedem Punkt e Richdig und e Gröössi. Dr Begriff Magnetfäld wird für zwäi underschidligi Fälder brucht, wo aber äng verbunde si und d Sümbol B {\displaystyle B} und H {\displaystyle H} überchoo häi. Die magnetischi Fäldstärki H {\displaystyle H} wird im SI-Äihäitesüsteem in Ampeer bro Meter (A·m−1 oder A/m) und die magnetischi Flussdichdi B {\displaystyle B} wird in Tesla (Sümbol:T) und Newton bro Meter bro Ampeer (N·m−1·A−1 oder N/(m·A)) gmässe. B {\displaystyle B} isch mäistens über d Lorentzchraft definiert, wo s Fäld mit ere uf beweegligi elektrischi Laadige wirkt. Magnetischi Fälder chönne broduziert wärde, wemm mä elektrischi Laadige bewegt und dur die magnetische Momänt vo Elementardäili, wo mit ere fundamentale kwantemechanische Äigeschaft, em Spin. In dr Spezielle Relatiwidäätstheorii si elektrischi und magnetischi Fälder zwäi Äigeschafte, wo mitenand verbunde si, vom ene Objekt, em elektromagnetische Fäldsterkitensor; wie sich dä Tensor in en elektrischs und e magnetischs Fäld ufdäilt, hängt vo dr relative Gschwindikäit zwüschen em Beobachder und dr Laadig ab. In dr Kwantefüsik isch s elektromagnetische Fäld kwantled und elektromagnetischi Wäggselwirkige wärde dur Fotone vermiddlet. Im Alldaag drifft mä
Bibel für Schwoba hoißt a Buach vom Pfarrer Rudolf Paul, wo dr sell de ganz Heilig Schrift en da schwäbischa Dialekt ibrsetzt hôt. A Virdljôhrhondert vo seim Leaba hôt’r dô drfir ufgwendet. Am 25. Mai 2008 isch des Werk e-ma Feschdgoddesdenscht en dr Diibenger Stiftskirch effentlich vôrgschdellt wôrra. En seim Vorwort weist dr Autor druff nô, dass’r fir dui Ibrsetzong da Dialekt vo seim Hoimetort Kircha ondr dr Teck vorwendet hôt, dass aber nadirlich jeder Schwôb, wo dô draus ebbes vorliist, zom Beischbiil ema Goddesdenscht, des au en seim oigena Schwäbisch macha kôô. Dr Rudolf Paul gheert zwar dr evangelischa Konfessioo ôô, s ischt aber offakundich, dass’r mit seim Werk uff ökumenische Pfada gwandlet ischt: Erschdens zeigt sich des dôdurch, dass’r fir sei Ibrsetzong et da Tekscht vo dr Luther-Bibel gnomma hôt, sondern da Urtekscht (Alt-Hebräisch ond Alt-Griichisch). Zwoidens enthelt dui Bibel für Schwoba et bloß a Geleitwort vom evangelischa wirtabergischa Landesbischof Frank Otfried July, sondern au vom Gebhard Fürst, em kadolischa Bischof vo dr Diözese Roddaburg-Stuegert. Weil’s em Schwäbischa (wia au en andre Dialekt) koi einheitlicha Schreibong geit, weist dr Rudolf Paul druff nô, dass’r fir de schwäbische Nasallaut dia zwoi Sonderzoiche vorwendet hôt: a «å» fir d Herleidong
D Bauelefaasere isch e Naturfaasere, wo us de Soomehoor vo de Pflanze vo dr Gattig Bauele (Gossypium) gwunne wird. In dr Süstematik vo de Naturfaasere ghöört d Bauele dorum zu de Soomefaasere. Dr Soome vo dr Bauele bildet as Verlengerig vo sinere Epidermis lengeri Hoor, wo as Lint bezäichnet wärde und drei bis fümf Dääg noch dr Blüete seer churzi Hoor, wo men ene Linter säit. Nume die lange Faasere wärde mäistens zu dünne Fäde gspunne und für Teggstilie verwändet, wääred sich d Linter nume für Cellulosebrodukt äigne. Bauele isch seer suugfähig und cha bis zu 32 % vo iirem Gwicht an Wasser ufnee. Wenn aber Gwääb us Bauele emol nass worde si, goot s lang bis si wider droche wärde. Bauele cha au vil Dräck und Öl ufnee, und cha s denn wider abgee. Stoff us Bauele gälte as seer hutfründlig (si „chratze“ nit) und si chlnne kuum Allergie uslööse. Die Äigeschafte mache si für d Teggstilindustrii intressant. Bauele isch nit wasserlöslig. Si verrisst weniger, wenn si füecht oder nass as wenn si droche isch. D Festigkäit und d Stifigkäit vo dr Bauelefaasere si chliiner as die vo dr Bastfaasere, aber si cha seer vil mee gstreckt wärde. D
D Induktanz isch in dr Elektrotechnik dr induktivi Blindwiderstand oder au dr induktivi Wäggselstromwiderstand. Für en ideali Spuele mit dr Induktiwidäät L {\displaystyle L} isch iiri Impedanz Z _ L = j ω L = j X L {\displaystyle {\underline {Z}}_{L}=\mathrm {j} \omega L=\mathrm {j} X_{L}} wo j die imaginäri Äihäit isch. Ire Blindwiderstand, wo men em au Induktanz säit, isch dr imaginäri Däill vo dr Impedanz: X L = 2 π f L = ω L {\displaystyle X_{L}=2\pi fL=\omega L} X L {\displaystyle X_{L}} isch e lineare Wäggselstromwiderstand, das häisst er isch vo dr Spannig oder Stromsterki unabhängig, er nimmt aber zue je hööcher d Frekwänz f {\displaystyle f} (bzw. d Kräisfrekwänz ω = 2 π f {\displaystyle \omega =2\pi f} ) wird. S Wort Induktanz wird mänggisch as Oberbegriff für Bauelimänt wie Spuele und Drossle brucht, wo füsikalischi Äigeschaft vo dr Induktiwidäät verwände, was aber falsch isch. Sonigi induktiwi Bauelimänte wärde au as Induktiwidäät bezäichnet, dr Begriff Induktiwidäät, wo für die füsikalischi Äigeschaft stot, wird au für s induktive Bauelimänt brucht.
En Iisebaanzug isch e Gruppe vo zämmekupplete Iisebaanfaarzüüg, wo uf ere freie Strecki faare. e Zug mit ere Loki vorne, in dr Middi oder hinden am Zug. Uf jeede Fall muess son e Zuug von ere persoon vom vorderste Faarzüüg us gstüürt wärde. Driibzüüg wo iire äignig Aadriib häi wie zum Bischbil dr ICE 1 vo dr DB AG oder dr Root Pfiil vo dr SBB Driibwagezüüg, wo us äim oder meerere Driibwaage oder Driibzüüg bestöön, z. B. dr ICE 3. Automatischi Züüg, wo ooni Lokifüerer uf ere Strecki fahre, wie bi vilne U-Baane. Räisezüüg befördere Lüüt. Güeterzüüg befördere Sache. «Gmischti Züüg» dransportiere Lüüt und au Fracht. Lokzüg seit me dene, wo numen us äinere oder meerere Lokene bestöön. Bouzüüg, wo d Bangsellschafte oder die spezielle Boufirmene bruuche zum d Arbeten a dr Baan-Infrastruktur z mache. Derzue ghööre au d Gleiszüüg, wo me drmit Schiine vom Gleiswäärch zu de Boustelle vo der Baan bringt. Rettigs- und Löschzüüg chöme bi Unfäll, wenn s brönnt uff oder näbe de Baanstreckine und andere bsundere Situazioone cho hälfe. Es git Züüg, wo immer glych ummefaare. Anderi tuet me nöi zämestelle, je nachdämm was und wie vill Sachen oder Lüüt si transportiere, wohii d Faart
E Websäit (änglisch [ˈwɛbsaɪt]; v. ängl. site ‚Ort‘, ‚Blatz‘, und vo latiin. situs ‚Laag‘ oder ‚Stellig‘) isch e wirtuelle Blatz im World Wide Web, wo sich mäistens meereri Website (Dateie) und anderi Ressurse befinde. Es isch üüblig, ass die dur en äihäitligi Nawigazion im Hypertext-Verfaare zämmegfasst und verchnüpft si. So isch zum Bischbil d Wikipedia as Ganzes e Websäit, wo im Internet uf äim oder meerere Host-Compiuter (Sörwer) gspiicheret isch, wäärend das, wo im Brauser aazäigt wird, speziell as en äinzelns Dokumänt aagluegt wird. D Websäit vo dr Wikipedia uf Dütsch umfasst zur Zit me as vier Millione Website, wääred die alemannischi Wikipedia mee as 45'000 Site umfasst, fast 20'000 von ene Ardikelsite (Juli 2015). Commons: Websäit – Sammlig vo Multimediadateie World Wide Web, erste Website (restaurierte Version des CERN) Normdate: GND: 4596172-4 | LCCN: sh96008680
D Landsmannschaft Zaringia zu Heidelberg isch e farbetragendi und pflichtschlagendi Studenteverbindig im Coburger Convent z Heidelberg. D Verbindig isch am 19. November 1880 vo Studente a de Ruprecht-Karls-Universität Heidelberg gstiftet worde. Zaringia isch di latinisierti Namensform vo de großherzogliche Familie vom Land Bade, de Zähringer. De Verbindig, wie au de ainzelne Mitglider, sait me churz d Zähringer. Tillmann Bechert: 110 Jahre Zaringia. 1880–1990. Eine Chronik in Bildern, Texten und Dokumenten. Heidelberg 1990. D Website vo de Zaringia Heidelberg Normdate: GND: 5047686-5 | VIAF: 151987137
Dr Satoru Iwata (jap. 岩田 聡 Iwata Satoru; * 6. Dezämber 1959 z Sapporo; † 11. Juli 2015 z Kyōto) isch e japanische Manadscher gsi. Dr Iwata isch dr viert Bresidänt vom Videospiil-Pionier Nintendo gsi. Noch sim Studium het er e Stell bi HAL Laboratory überchoo, won en Entwicklerundernääme vo Nintendo isch und under anderem für erfolgriichi Spiil-Räije wie Kirby, Adventures of Lolo oder Super Smash Bros. verantwortlig isch. Under sinere Läitig si die sibti und die achti Generazion vo de Nintendo-Häimkonsole, Wii und Wii U und Nintendo DS und Nintendo 3DS (XL) entstande. Commons: Satoru Iwata – Sammlig vo Multimediadateie Biografii bi IGN
47.5570222222227.5919277777778Koordinate: 47° 33′ 25,3″ N, 7° 35′ 30,9″ O; CH1903: 611539 / 267379 S Huus «Under de Linde» isch e historischs Bauwärk am Munsterblatz 7 in dr Groossbaasler Altstadt. Es stoot im Baasler Dänggmolverzäichnis und ghöört zu de Baasler Kulturgüeter, wo für d Regioon vo Bedütig sin. S Huus «Under de Linde» isch e dreistöckige Fachwärkbau us em Middelalter. Bis zur Reformazioon im Joor 1529 isch dört d Kanzlei vom bischöflige Gricht gsi, wo au für wältligi Fäll zueständig gsi isch, wil dr Bischof au dr wältlig Fürst vo Baasel gsi isch. Vo 1327 bis 1329 het dr Matthias vo Nöijeburg dört as Jurist gschafft. Dr Matthias het e wichdigi Chronik uf Latiinisch gschriibe, wo vor allem d Region vom Oberrhii agoot. Wo dr Bischof und sini Beamte Baasel 1529 verloo häi, het d Stadt die bischöflige Liigeschafte übernoo. S Huus «Under de Linde» isch as Spiicher brucht worde. Wo im spoote 19. Joorhundert d Uniwersidäät e nöiji Form vom Underricht, s Seminar, iigfüert het, het s im Kollegiehuus am Rhiisprung nüm gnueg Blatz gha und si het meereri Hüüser uf em Münsterhüügel übernoo, drunder s Huus «Under de Linde» für s Juristische Seminar, wo 1877 vo de Behörde aagstoosse